BCPG โชว์ฟอร์มแกร่ง! ครึ่งปีแรกโกยรายได้ทะลัก 2.59 พันลบ. ดันกำไรโต 55% แตะ 1.69 พันลบ.
BCPG โชว์ฟอร์มแกร่ง! ครึ่งปีแรกรายได้ขายไฟฟ้าทะลัก 2.59 พันลบ. ดันกำไรโต 55% แตะ 1.69 พันลบ. จากช่วงเดียวกันของปีก่อนอยู่ที่ 1.08 พันลบ.
BCPG โชว์ฟอร์มแกร่ง! ครึ่งปีแรกรายได้ขายไฟฟ้าทะลัก 2.59 พันลบ. ดันกำไรโต 55% แตะ 1.69 พันลบ. จากช่วงเดียวกันของปีก่อน 1.08 พันลบ.
9 ส.ค. 2565

บริษัท บีซีพีจี จำกัด (มหาชน) หรือ BCPG รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

สำหรับช่วง 6 เดือน ปี 2565 บริษัทมีรายได้รวมอยู่ที่ 2,594.9 ล้านบาท เพิ่มขึ้นร้อยละ 21.6 จากช่วง 6 เดือน ปี 2564 มีสาเหตุหลักมาจากปริมาณการจำหน่ายไฟฟ้าเพิ่มขึ้นจากโรงไฟฟ้าพลังงานแสงอาทิตย์ในประเทศญี่ปุ่น โรงไฟฟ้าพลังน้ำ “Nam San 3A” &amp; “Nam San3B” และโรงไฟฟ้าพลังานแสงอาทิตย์ที่ประเทศไทย 
โดยช่วง 6 เดือน ปี 2565 โรงไฟฟ้าพลังน้ำใน สปป.ลาว มีรายได้จากการดำเนินงานอยู่ที่ 396.8 ล้านบาท เพิ่มขึ้นร้อยละ 13.2 จากช่วง 6 เดือน ปี 2564 โดยมีสาเหตุหลักมาจากอัตราความสามารถผลิตไฟฟ้า (Capacity Factor) ของโครงการโรงไฟฟ้าพลังน้ำ “Nam San3A” และ “Nam San 3B” เพิ่มขึ้นเป็นร้อยละ 35.9 จากปริมาณน้ำฝนเพิ่มขึ้น รวมถึงการแข็งค่าของเงินเหรียญสหรัฐฯ เมื่อเปรียบเทียบกับช่วง 6 เดือนปี 2564
ทั้งนี้ช่วง 6 เดือน ปี 2565 กลุ่มบริษัทฯ มี EBITDA จากการดำเนินงาน 2,226.8 ล้านบาท เติบโตร้อยละ 14.8 จากช่วง 6 เดือน ปี 2564เนื่องจากรายได้ที่เพิ่มขึ้นจากโรงไฟฟ้าพลังงานแสงอาทิตย์ในประเทศญี่ปุ่น โรงไฟฟ้าพลังน้ำ ใน สปป.ลาว และโรงไฟฟ้าพลังานแสงอาทิตย์ที่ประเทศไทย
สำหรับในช่วง 6 เดือน ปี 2565 กลุ่มบริษัทฯบันทึกกำไรสุทธิอยู่ที่ 1,693.3 ล้านบาท เพิ่มขึ้นร้อยละ 55.6 โดยมีการบันทึกรายได้จากรายการพิเศษรวม 627.6 ล้านบาท เมื่อเทียบกับช่วง 6 เดือน ปี 2564 ที่มีการบันทึกรายได้จากรายการพิเศษรวม 95.6 ล้านบาท ส่งผลให้การเติบโตของกำไรสุทธิต่ำกว่าการเติบโตของกำไรปกติข้างต้น